《静观》
明代·周用

地偏心更远，卧起了无哗。
养拙从吾道，流年感物华。
读书余左氏，看竹但西家。
数点朝来雨，新开木槿花。

作者简介：（1476—1547）苏州府吴江人，字行之，号伯川。弘治十五年进士，授行人。正德初，迁南京兵科给事中，进言谏迎佛事及镇守江西中官不法事。迁广东布政司参议。嘉靖中，历官南京工部、刑部尚书。九庙灾，自陈致仕。后以工部尚书总督河道，官至吏部尚书。有《周恭肃集》。